คณะมนตรีรัฐกิจสาธารณรัฐประชาชนจีน

คณะมนตรีรัฐกิจ (; ) มีชื่อเต็มว่า คณะมนตรีรัฐกิจสาธารณรัฐประชาชนจีน (; ) เป็นองค์กรตามรัฐธรรมนูญสาธารณรัฐประชาชนจีน ซึ่งทำหน้าที่เป็นฝ่ายบริหารสูงสุดของประเทศ อยู่ภายใต้การนำของประธานคณะมนตรีรัฐกิจ อันเทียบได้กับนายกรัฐมนตรีในประเทศอื่น

คณะมนตรีรัฐกิจประกอบด้วยสมาชิกจำนวนสิบคน (สามคนในจำนวนนี้ควบตำแหน่งรัฐมนตรีว่าการกระทรวง) จัดการประชุมทุกหกเดือน รองประธานคณะมนตรีรัฐกิจมาจากการเสนอชื่อโดยประธานคณะมนตรีรัฐกิจ และมีประธานาธิบดีเป็นผู้ลงนามแต่งตั้งโดยความเห็นชอบของสภาประชาชนแห่งชาติ 

ในการเมืองของสาธารณรัฐประชาชนจีน คณะมนตรีรัฐกิจเป็นหนึ่งในสามองค์กรที่มีความยึดโยงทับซ้อนกันของอำนาจ อีกสององค์กร ได้แก่ พรรคคอมมิวนิสต์แห่งประเทศจีน และกองทัพปลดปล่อยประชาชนจีน คณะมนตรีรัฐกิจเป็นผู้กำกับดูแลโดยตรงเหนือบรรดาองค์การปกครองระดับมณฑล สมาชิกคณะมนตรีรัฐกิจจะควบตำแหน่งระดับสูงในพรรคคอมมิวนิสต์ อาทิ การเป็นสมาชิกคณะกรรมการกลางของพรรคคอมมิวนิสต์

ในปัจจุบัน สาธารณรัฐประชาชนจีนประกอบด้วย 23 กระทรวงภายใต้รัฐมนตรียี่สิบสามคน และ 3 หน่วยงานเทียบเท่ากระทรวง แต่ประเทศจีนไม่มีการประชุมคณะรัฐมนตรีเหมือนประเทศอื่น การประชุมระดับสูงสุดคือการประชุมคณะมนตรีรัฐกิจ ซึ่งในคณะมนตรีรัฐกิจจะมีผู้ควบตำแหน่งรัฐมนตรีว่าการกระทรวงเพียงหนึ่งถึงสามคน โดยสรุป มนตรีรัฐกิจเป็นตำแหน่งที่มีความอาวุโสกว่ารัฐมนตรีว่าการกระทรวง มนตรีรัฐกิจหนึ่งคนจะมีรัฐมนตรีว่าการกระทรวงสองถึงสามคนอยู่ในกำกับ

 สมาชิก

+ สมาชิกคณะมนตรีรัฐกิจชุดที่ 14 (มีนาคม 2023 – ปัจจุบัน) ลำดับ ตำแหน่ง ผู้ดำรงตำแหน่งคนปัจจุบัน 1 ประธานคณะมนตรีรัฐกิจ (นายกรัฐมนตรี) หลี่ เฉียง李强 2 รองประธานคณะมนตรีรัฐกิจ (รองนายกรัฐมนตรี) ลำดับหนึ่ง ติง เสวี่ยเซียง丁薛祥 3 รองประธานคณะมนตรีรัฐกิจ (รองนายกรัฐมนตรี) ลำดับสอง เหอ ลี่เฟิง何立峰 4 รองประธานคณะมนตรีรัฐกิจ (รองนายกรัฐมนตรี) ลำดับสาม จาง กั๋วชิง张国清 5 รองประธานคณะมนตรีรัฐกิจ (รองนายกรัฐมนตรี) ลำดับสี่ หลิว กั๋วจง刘国中 6 มนตรีรัฐกิจและรัฐมนตรีว่าการกระทรวงความมั่นคงมหาชน หวัง เซี่ยวหง王小洪 7 มนตรีรัฐกิจและเลขาธิการคณะมนตรีรัฐกิจ อู๋ เจิ้งหลง吴政隆 8 มนตรีรัฐกิจ เซิ่น อี๋ฉิน谌贻琴

อ้างอิง

หมวดหมู่:สภารัฐกิจสาธารณรัฐประชาชนจีน
จีน
หมวดหมู่:หน่วยงานของรัฐที่ก่อตั้งในปี พ.ศ. 2497
หมวดหมู่:องค์การที่ก่อตั้งในปี พ.ศ. 2497